ঘরখুদিনি

ঘরখুদিনি (Arctonyx collaris), ঘরখোন্দক বা বালুশুয়োর Mustelinae (মুস্টেলিনি) গোত্রের অন্তর্গত এক প্রজাতির স্তন্যপায়ী। দক্ষিণ এশিয়া ও দক্ষিণ-পূর্ব এশিয়ায় এদের দেখা মেলে। ক্রমান্বয়ে হারে বনভূমি ধ্বংসের কারণে এদের সংখ্যা দিন দিন কমে যাচ্ছে। সেকারণে আইইউসিএন প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৭

 বিস্তৃতি 

বাংলাদেশের টেকনাফের চিরসবুজ বনে এদের প্রায়ই দেখা যায়। এছাড়া নোয়াখালী ও চট্টগ্রাম জেলায় এদের বিস্তৃতি রয়েছে বলে জানা গেছে।

ভারতের সিক্কিম, তরাই, আসামের সমভূমি ও অরুণাচল প্রদেশে ঘরখুদিনি দেখা যায়। এছাড়া ভিয়েতনাম, ভুটান, চীনের দক্ষিণাঞ্চল, লাওস, মায়ানমার, কম্বোডিয়া ও থাইল্যান্ডে এরা বিস্তৃত।Duckworth, J. W. 1997. 'Small carnivores in Laos: a status review with notes on ecology, behaviour and conservation'. Small Carnivore Conservation 16: 1–21. ইন্দোনেশিয়ার সুমাত্রায় এবং মালয়েশিয়ার পেরাক অঞ্চলে এদের দেখা মেলে।Holden, J. 2006. 'Small carnivores in central Sumatra'. Small Carnivore Conservation, 34/35: 35-38. পূর্ব মঙ্গোলিয়ায় একটি মাত্র নমুনার খোঁজ পাওয়া গেছে।Stubbe, M., Stubbe, A., Ebersbach, H., Samjaa, R. and Doržraa, O. 1998. 'Die Dachse (Melinae/Mustelidae) der Mongolei'. Beiträge zur Jagd- und Wildforschung 23: 257-262.

 তথ্যসূত্র 

 বহিঃসংযোগ 


 ঘরখুদিনি বিষয়ক তথ্য
 ঘরখুদিনি

বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:স্তন্যপায়ী প্রাণী
বিষয়শ্রেণী:১৮২৫-এ বর্ণিত স্তন্যপায়ী
বিষয়শ্রেণী:ব্যাজার
বিষয়শ্রেণী:চীনের স্তন্যপায়ী
বিষয়শ্রেণী:ইন্দোনেশিয়ার স্তন্যপায়ী
বিষয়শ্রেণী:লাওসের স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:কম্বোডিয়ার স্তন্যপায়ী
বিষয়শ্রেণী:ভিয়েতনামের স্তন্যপায়ী